russia-covid-vaccine-may-reach-kanpur-next-week-for-phase-2-trial-skd- News18 assam\nHome » photogallery » nation »অৱশেষত স্বস্তি! অহা সপ্তাহতে ভাৰতলৈ আহিব কোৰোণাৰ ভেকচিন\nঅৱশেষত স্বস্তি! অহা সপ্তাহতে ভাৰতলৈ আহিব কোৰোণাৰ ভেকচিন\nভাৰতৰ ফালৰ পৰা ঔষধ নিয়ন্ত্ৰক সংস্থা ড্ৰাগ কন্ট্ৰ'ল জেনেৰেল অব ইণ্ডিয়াই মানৱ পৰীক্ষণৰ অনুমতি দিছে ডক্টৰ ৰেড্ডিজ লেব'ৰেটৰীজক।\n। November 16, 2020, 17:50 IST\nঅৱশেষত স্বস্তি! অহা সপ্তাহতে ভাৰতলৈ আহিব কোৰোণাৰ ভেকচিন। ৰাছিয়াৰ কোৰোণাৰ ভেকচিন স্পুটনিক ভিৰ প্ৰথম ব্যাটচ আহিব কাণপুৰৰ গণেশ শংকৰ বিদ্যাৰ্থী মেডিকেল কলেজলৈ। তাতেই হ'ব ভেকচিনৰ দ্বিতীয় আৰু তৃতীয় পৰ্যায়ৰ মানৱ পৰীক্ষণ।\nকাণপুৰ মেডিকেলৰ প্ৰিন্সিপাল ড০ আৰ বি কমলে জনায়, অহা সপ্তাহৰ পৰাই ভেকচিনৰ মানৱ পৰীক্ষণ আৰম্ভ হ'ব। পৰীক্ষণৰ বাবে ১৮০জন স্বেচ্ছাসেৱকে ইতিমধ্যে নিজৰ নাম নথিভুক্ত কৰিছে। গৱেষক দলৰ প্ৰধান সৌৰভ আগৰৱালাই ভেকচিনৰ নিৰ্দিষ্ট ড'জ ঠিক কৰিব। প্ৰথমে এটা ড'জ দিয়া হ'ব, তাৰ পিছত স্বেচ্ছাসেৱকৰ শাৰীৰিক অৱস্থা চাই ঠিক কৰা হ'ব পৰৱৰ্তী ড'জ দিয়া হ'বনে নাই।\nড০ কমলে জনায়, স্বেচ্ছাসেৱকসকলক ২১ দিনৰ বিৰতিত এটা, দুটা বা তিনিটা টিকাৰ ড'জ দিয়া হ'ব। তাৰ পিছত তেওঁলোকক ৭ মাহ তেওঁলোকৰ পৰ্যবেক্ষণত ৰখা হ'ব।\nভেকচিন ৰখা হ'ব ২০-২৭ ডিগ্ৰী চেলচিয়াছ তাপমাত্ৰাত। ড০ ৰেড্ডিজ লেব'ৰেটৰীজক ১০০ মিলিয়ন টিকাৰ ড'জ প্ৰদান কৰিব ৰাছিয়াই।
